În imaginea publicată de Ziarul Unirea se vede şeful statului, Klaus Iohannis, purtând îmbrăcăminte de zi – cu pantaloni albi şi tricou roşu, însoţit de soţia sa.
"Preşedintele Klaus Iohannis ar fi jucat, vineri, o partidă de golf în localitatea Pianu de Jos, din judeţul Alba, au declarat pentru ziarulunirea.ro mai multe surse. Potrivit acestora, preşedintele ar mai fi fost şi în urmă cu două săptămâni la clubul de golf. Acesta a fost însoţit de prima doamnă, Carmen Iohannis", notează Ziarul Unirea.
Conform sursei citate, Klaus Iohannis a fost văzut şi în trecut pe terenul de golf "Paul Tomiţă" din localitatea Pianu de Jos.